title: KOMISIJOS DELEGUOTOJI DIREKTYVA (ES) .../… kuria, derinant prie mokslo ir technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl išimties, kuria kadmį leidžiama naudoti spalvą keičiančiuose vaizdavimo sistemų šviesos dioduose

text:
AIŠKINAMASIS MEMORANDUMAS

               1.DELEGUOTOJO AKTO BENDROSIOS APLINKYBĖS

               Šia Komisijos deleguotąja direktyva, siekiant priderinti prie technikos pažangos, dėl išimties taikymo kadmio naudojimui specialioms reikmėms iš dalies keičiamas Europos Parlamento ir Tarybos direktyvos 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo (nauja redakcija)
                  1
                (toliau – RoHS 2) III priedas.

               RoHS 2 ribojamas tam tikrų pavojingų medžiagų naudojimas elektros ir elektroninėje įrangoje, kaip numatyta jos 4 straipsnyje. Direktyva įsigaliojo 2011 m. liepos 21 d.

               Ribojamos medžiagos išvardytos RoHS 2 II priede; švino, gyvsidabrio, kadmio, šešiavalenčio chromo, polibromintų bifenilų ir polibromintų difenileterių naudojimas jau ribojamas, o bis(2-etilheksil)ftalato (DEHP), benzilbutilftalato (BBP), dibutilftalato (DBP) ir diizobutilftalato (DIBP) naudojimo apribojimas įsigalios 2019 m. liepos 22 d. RoHS 2 III ir IV prieduose išvardytos specialiosioms reikmėms skirtos elektros ir elektroninės įrangos (EEĮ) medžiagos ir komponentai, kuriems išimties tvarka netaikomas RoHS 2 4 straipsnio 1 dalyje nustatytas medžiagų naudojimo apribojimas.

               5 straipsnyje yra nuostata dėl III ir IV priedų derinimo su mokslo ir technikos pažanga (išimčių įtraukimas, atnaujinimas, keitimas ir išbraukimas). Remiantis 5 straipsnio 1 dalies a punktu, išimtys įtraukiamos į III ir IV priedus tik jei jų įtraukimas neturi neigiamos įtakos aplinkos ir sveikatos apsaugos lygiui, numatytam Reglamente (EB) Nr. 1907/2006
                  2
               , ir įvykdoma bent viena iš toliau nurodytų sąlygų: jų eliminavimas, konstrukcijos pakeitimas arba pakeitimas medžiagomis arba sudedamosiomis dalimis, kurioms nereikia II priede nurodytų medžiagų, yra moksliškai arba techniškai neįmanomas; neužtikrintas pakaitalų patikimumas; bendras neigiamas poveikis aplinkai, sveikatai ir vartotojų saugai dėl pakeitimo galėtų būti didesnis negu bendras teigiamas poveikis aplinkai, sveikatai ir vartotojų saugai.

               Be to, 5 straipsnio 1 dalyje nustatyta, kad Europos Komisija, priimdama atskirus deleguotuosius aktus pagal 20 straipsnį, specialioms reikmėms skirtas EEĮ medžiagas ir komponentus įtraukia į III ir IV priedų sąrašus. 5 straipsnio 3 dalyje ir V priede nustatyta paraiškų dėl išimties taikymo, atnaujinimo arba atšaukimo teikimo tvarka.

               2.KONSULTACIJOS PRIEŠ PRIIMANT AKTĄ

               Nuo RoHS 2 paskelbimo Komisija iš ekonominės veiklos vykdytojų pagal 5 straipsnio 3 dalies ir V priedo nuostatas gavo daug
                  3
                prašymų suteikti naujas išimtis ir atnaujinti galiojančias išimtis.

               Šiuo metu III priede nustatyta išimtimi Nr. 39 leidžiama naudoti kadmį tam tikruose spalvą keičiančiuose šviesos dioduose (LED), naudojamuose apšvietimo ir vaizdavimo sistemose. LED spalvos keitiklį sudaro kadmis, kuriame yra kvantinių taškų. 2012 m. gruodžio mėn. Komisija gavo prašymą atnaujinti III priedo išimtį Nr. 39, o 2013 m. gegužės mėn. – susijusį prašymą konkrečiai dėl kadmio kvantinių taškų vaizduokliuose. Komisijos tarnybos nusprendė atlikti bendrą abiejų paraiškų vertinimą. Nors išimties Nr. 39 galiojimo pabaigos data buvo 2014 m. liepos 1 d., pagal RoHS direktyvos (5 straipsnio 5 dalies antros pastraipos) reikalavimus ji toliau taikoma tol, kol Komisija priims sprendimą dėl prašymo atnaujinti išimtį.

               Po to, kai 2012 ir 2013 m. buvo gauti prašymai atnaujinti išimtį, Komisija 2015 m. sausio mėn. priėmė deleguotąją direktyvą
                  4
               . Tačiau Europos Parlamentas Komisijos deleguotajai direktyvai paprieštaravo: 2015 m. gegužės 20 d. rezoliucijoje
                  5
                Europos Parlamentas savo prieštaravimą daugiausia grindė po Komisijos atlikto vertinimo įvykusiais rinkos pokyčiais, nes 2015 m. kovo mėn. rinkoje atsirado įrangos, kurioje kvantiniams taškams nenaudojamas kadmis, ir paragino Komisiją persvarstyti savo sprendimą. Todėl Komisija pradėjo naują vertinimą, kaip reikalaujama direktyvoje, pasitelkdama išorės konsultantus ir iš naujo konsultuodamasi su suinteresuotaisiais subjektais. Naujas mokslinis ir techninis vertinimas užbaigtas 2016 m. birželio mėn.
                  6
               . 2016 m. rugsėjo 1 ir 2 d. ekspertų posėdyje toliau konsultuotasi su valstybėmis narėmis, o pareiškėjai ir labiausiai suinteresuotos šalys skaitė pranešimus. Laikantis Geresnio reglamentavimo gairių, deleguotojo akto projektas keturias savaites buvo paskelbtas Geresnio reguliavimo portale siekiant gauti visuomenės atsiliepimų. Gauta dešimt atsiliepimų: septyniuose iš jų pritarta vaizduokliams taikomos išimties pratęsimui, o dviejuose – paprieštarauta. Atlikti visi pagal 5 straipsnio 3–7 dalis būtini veiksmai. Tarybai ir Europos Parlamentui apie visus veiksmus pranešta.

               Tikimasi, kad rinkoje esama kvantinių taškų technologija, taip pat kitos konkuruojančios technologijos artimoje ateityje pakeis senesnius spalvos keitimo būdus daugelyje taikymo sričių. 2016 m. birželio mėn. mokslinis ir techninis vertinimas parodė, kad apskritai kadmio kvantinių taškų naudojimo platesnės spalvų gamos vaizduokliuose poveikis aplinkai yra teigiamas, nes jie suvartoja mažiau energijos, palyginti su indžio fosfido alternatyvomis – pagrindine šiuo metu rinkoje esama potencialia pakaitine technologija. Todėl Komisija padarė išvadą, kad bendras neigiamas poveikis aplinkai, sveikatai ir vartotojų saugai dėl kadmio pakeitimo kvantinių taškų panaudojimo srityse tikriausiai nusvertų bendrą teigiamą tokio pakeitimo poveikį aplinkai, sveikatai ir vartotojų saugai. Todėl, atsižvelgiant į 5 straipsnio 1 dalies a punkto trečiąjį kriterijų, šiuo metu pagrįsta nustatyti konkrečią išimtį, kuria leidžiama naudoti kadmio selenidą vaizdavimo įrenginiuose, kai kadmio kiekis yra mažesnis kaip 0,2 μg kadmio vienam ekrano ploto mm2. Palyginti su šiuo metu taikoma išimtimi, naujoji išimtis yra griežtesnė: leidžiama daug mažesnė ribinė vertė, išimtimi leidžiama naudoti tik kadmio selenidą (konkrečiam tikslui faktiškai naudojamas neorganinis junginys), o naudojimo sritys tiksliau apibrėžtos.

               Vertinimas, atliktas rengiant šią deleguotąją direktyvą, taip pat parodė, kad, atsižvelgiant į sparčią technologijų pažangą ir labai dinamišką šios srities rinką, vaizdavimo įrenginių, kuriuose kadmis nenaudojamas, veikimo charakteristikos gali būti sparčiai pagerintos dėl indžio fosfidu grindžiamų ir, galbūt, kitų besiformuojančių technologijų. Todėl, remiantis tuo, kas išdėstyta pirmiau, pagrįsta suteikti tik trumpalaikę išimtį, galiojančią dvejus metus po deleguotosios direktyvos paskelbimo Europos Sąjungos oficialiajame leidinyje. Šis trumpas laikotarpis yra minimali RoHS 2 išimties galiojimo trukmė atsižvelgiant į tai, kad RoHS 2 5 straipsnyje nustatytas prašymo atnaujinti išimtį pateikimo terminas yra 18 mėnesių. Juo taip pat siekiama išvengti neigiamo poveikio inovacijoms, ypač alternatyvų, kuriose kadmis nenaudojamas, kūrimui.

               Kalbant apie kadmio naudojimą apšvietimo įrenginiuose, nors teigta, kad apšvietimui (lempoms) skirti kadmio kvantinių taškų šviesos diodai pagerins šios apšvietimo technologijos bendrąsias veikimo charakteristikas, kol kas rinkoje jų nėra. Taigi kol kas galiojanti išimtis šiuo atžvilgiu nebuvo pritaikyta praktiškai. Teoriniais kadmiu grindžiamų prototipinių lempų pritaikymo konkrečiose srityse pranašumais, kurių negalima tinkamai kiekybiškai įvertinti, taip pat atsižvelgiant į sparčią lempų energijos vartojimo efektyvumo pažangą per pastaruosius metus, išimties atnaujinimo bendrojo apšvietimo reikmėms pagrįsti negalima. Apskritai esama patikimų pakaitalų, o pakankamų įrodymų, kurie leistų palyginti kadmiu grindžiamų apšvietimo technologijų ir esamų alternatyvų poveikį aplinkai, sveikatai ir vartotojų saugai, nėra. Taigi, atsižvelgiant į tris 5 straipsnio 1 dalies a punkte nustatytus kriterijus, nebuvo įrodyta, kad išimtis apšvietimo reikmėms yra pagrįsta. Todėl jos į deleguotąją direktyvą neįtrauktos. Nepaisant to, visada yra galimybė pateikti prašymą dėl išimties taikymo ateityje, kai pareiškėjai, remdamiesi turima informacija, galės įrodyti, kad kadmiu grindžiamos konkrečios apšvietimo technologijos yra naudingesnės, palyginti su kitais alternatyviais šviesos šaltiniais, todėl atitinka vieną iš RoHS išimčių taikymo kriterijų.

               3.DELEGUOTOJO AKTO TEISINIAI ASPEKTAI

               Deleguotąja direktyva suteikiama 4 straipsnio 1 dalyje nustatytų apribojimų išimtis, kuri turi būti įrašyta į Direktyvos 2011/65/ES III priedą ir kuria leidžiama naudoti kadmį specialioms reikmėms.

               Priemonė – deleguotoji direktyva, kaip numatyta Direktyvoje 2011/65/ES, visų pirma atitinkanti taikomus jos 5 straipsnio 1 dalies a punkto reikalavimus.

               Deleguotosios direktyvos tikslas – prisidėti prie žmonių sveikatos ir aplinkos apsaugos ir atitinkamai priderinti susijusias nuostatas, siekiant užtikrinti vidaus rinkos veikimą elektros ir elektroninės įrangos srityje. Tai daroma draudžiamas medžiagas leidžiant naudoti konkrečioms reikmėms, laikantis RoHS 2 nuostatų ir joje nustatytomis sąlygomis, ir pagal joje nustatytą procedūrą priderinant III ir IV priedus prie mokslo ir technikos pažangos.

               Pagal proporcingumo principą šia priemone neviršijama to, kas būtina nurodytam tikslui pasiekti.

               Pasiūlymas ES biudžetui poveikio neturi.

               KOMISIJOS DELEGUOTOJI DIREKTYVA (ES) .../…

               2017 08 07

               kuria, derinant prie mokslo ir technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl išimties, kuria kadmį leidžiama naudoti spalvą keičiančiuose vaizdavimo sistemų šviesos dioduose

               (Tekstas svarbus EEE)

               EUROPOS KOMISIJA,

               atsižvelgdama į Sutartį dėl Europos Sąjungos veikimo,

               atsižvelgdama į 2011 m. birželio 8 d. Europos Parlamento ir Tarybos direktyvą 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo
                  7
               , ypač į jos 5 straipsnio 1 dalies a punktą,

               kadangi:

               (1)
                     Direktyvoje 2011/65/ES reikalaujama, kad valstybės narės užtikrintų, kad rinkai teikiamoje elektros ir elektroninėje įrangoje nebūtų kadmio;

               (2)
                     Direktyvos 2011/65/ES III priedo 39 punkte numatyta draudimo išimtis, kuria iki 2014 m. liepos 1 d. kadmį leidžiama naudoti spalvą keičiančiuose šviesos dioduose (LED), skirtuose apšvietimo ir vaizdavimo sistemoms. Komisija prašymą atnaujinti šią išimtį gavo iki 2013 m. sausio 1 d., kaip numatyta Direktyvos 2011/65/ES 5 straipsnio 5 dalyje;

               (3)
                     įrodyta, kad, palyginti su ankstesne technologija, spalvą keičiantys šviesos diodai, kuriuose naudojami kvantiniai taškai, turi pranašumų tiek dėl energijos vartojimo efektyvumo, tiek dėl spalvinių savybių. Bendras kadmio kvantinių taškų naudojimo vaizduokliuose poveikis yra teigiamas, nes tokių vaizduoklių energijos suvartojimas yra mažesnis, palyginti su šiuo metu esamomis alternatyviomis technologijomis. Tikėtina, kad bendras neigiamas poveikis aplinkai, sveikatai ir vartotojų saugai dėl kadmio kvantinių taškų pakeitimo vaizdavimo sistemose, kuriose naudojami kvantiniai taškai, nusvertų bendrą teigiamą tokio pakeitimo poveikį aplinkai, sveikatai ir vartotojų saugai;

               (4)
                     todėl kadmio selenido naudojimui šviesos bangų ilgį keičiančiuose kadmio puslaidininkinių nanokristalų kvantiniuose taškuose, naudojamuose vaizduoklių apšvietimui, dvejus metus po deleguotosios direktyvos paskelbimo Europos Sąjungos oficialiajame leidinyje turėtų būti taikoma draudimo išimtis. Mažai tikėtina, kad toks trumpas išimties galiojimo laikotarpis neigiamai paveiks inovacijas ir alternatyvų, kuriose kadmis nenaudojamas, kūrimą;

               (5)
                     apšvietimui skirtų kadmio kvantinių taškų šviesos diodų rinkoje dar nėra, o jų potencialių pranašumų prieš esamas technologijas negalima tinkamai kiekybiškai įvertinti, todėl išimties atnaujinimas apšvietimo reikmėms yra nepagrįstas;

               (6)
                     todėl Direktyvos 2011/65/ES III priedas turėtų būti atitinkamai iš dalies pakeistas,

               PRIĖMĖ ŠIĄ DIREKTYVĄ:

               1 straipsnis

               Direktyvos 2011/65/ES III priedas iš dalies keičiamas pagal šios direktyvos priedą.

               2 straipsnis

               1.Valstybės narės ne vėliau kaip [12 mėnesių po šios direktyvos įsigaliojimo] priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.

               Tas nuostatas jos taiko nuo [12 mėnesių po šios direktyvos įsigaliojimo + 1 diena].

               Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.

               2.Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.

               3 straipsnis

               Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.

               4 straipsnis

               Ši direktyva skirta valstybėms narėms.

               Priimta Briuselyje, 2017 08 07

                     Komisijos vardu

                     Pirmininkas
                     Jean-Claude JUNCKER

                     (1)
                  OL L 174, 2011 7 1, p. 88.

                     (2)
                  OL L 396, 2006 12 30, p. 1.

                     (3)
                  Sąrašas pateikiamas adresu
                  http://ec.europa.eu/environment/waste/rohs_eee/adaptation_en.htm.

                     (4)
                  C(2015) 383 final:
                  http://ec.europa.eu/transparency/regdoc/rep/3/2015/LT/3-2015-383-LT-F1-1.PDF,
                  http://ec.europa.eu/transparency/regdoc/rep/3/2015/LT/3-2015-383-LT-F1-1-ANNEX-1.PDF.

                     (5)

                  http://www.europarl.europa.eu/sides/getDoc.do?pubRef=-//EP//TEXT+TA+P8-TA-2015-0205+0+DOC+XML+V0//LT&language=LT
                  .

                     (6)

                  http://bookshop.europa.eu/en/assistance-to-the-commission-on-technological-socio-economic-and-cost-benefit-assessment-related-to-exemptions-from-the-substance-restrictions-in-electrical-and-electronic-equipment-pbKH0416553/

                     (7)
                  OL L 174, 2011 7 1, p. 88.

    ---documentbreak---

               PRIEDAS

               prie

               Komisijos deleguotosios direktyvos

               kuria, derinant prie mokslo ir technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl išimties, kuria kadmį leidžiama naudoti spalvą keičiančiuose vaizdavimo sistemų šviesos dioduose

               Direktyvos 2011/65/ES III priedo 39 punktas pakeičiamas taip:

                        „39.a

                        Kadmis šviesos bangų ilgį keičiančiuose kadmio puslaidininkių nanokristalų kvantiniuose taškuose, naudojamuose vaizduoklių apšvietimui (< 0,2 µg Cd vienam vaizduoklio ekrano kvadratiniam milimetrui)

                        Visoms kategorijoms nustoja galioti [dveji metai po deleguotosios direktyvos paskelbimo Oficialiajame leidinyje]“


title: KOMISIJOS DELEGUOTOJI DIREKTYVA (ES) .../… kuria, derinant prie technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl išimties, kuria leidžiama naudoti šviną tam tikrų šaltnešio kompresorių slydimo guoliuose

text:
AIŠKINAMASIS MEMORANDUMAS

               1.DELEGUOTOJO AKTO BENDROSIOS APLINKYBĖS

               Šia Komisijos deleguotąja direktyva, siekiant suderinti su technikos pažanga, dėl išimties taikymo švino naudojimui specialioms reikmėms iš dalies keičiamas Europos Parlamento ir Tarybos direktyvos 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo (nauja redakcija)
                  1
                (toliau – RoHS 2) III priedas.

               RoHS 2 ribojamas tam tikrų pavojingų medžiagų naudojimas elektros ir elektroninėje įrangoje. RoHS 2 įsigaliojo 2011 m. liepos 21 d.

               Ribojamos medžiagos išvardytos RoHS 2 II priede; jau ribojamas švino, gyvsidabrio, kadmio, šešiavalenčio chromo, polibromintų bifenilų ir polibromintų difenileterių naudojimas, o bis(2etilheksil)ftalato (DEHP), benzilbutilftalato (BBP), dibutilftalato (DBP), diizobutilftalato (DIBP) naudojimo apribojimas bus taikomas nuo 2019 m. liepos 22 d. RoHS 2 III ir IV prieduose išvardytos elektros ir elektroninės įrangos (EEĮ) medžiagos ir komponentai, skirti specialiosioms reikmėms, kuriems išimties tvarka netaikomas RoHS 2 4 straipsnio 1 dalyje nustatytas medžiagų naudojimo apribojimas.

               5 straipsnyje numatyta III ir IV priedų derinimo su mokslo ir technikos pažanga galimybė (išimčių įtraukimo, atnaujinimo, keitimo ir išbraukimo). Remiantis 5 straipsnio 1 dalies a punktu, kad išimtys būtų įtrauktos į III ir IV priedus, jų įtraukimas turi neturėti neigiamos įtakos aplinkos ir sveikatos apsaugos lygiui, numatytam Reglamente (EB) Nr. 1907/2006 ir turi būti įvykdyta bent viena iš toliau nurodytų sąlygų: jų eliminavimas, konstrukcijos pakeitimas arba pakeitimas medžiagomis arba sudedamosiomis dalimis, kurioms nereikia II priede nurodytų medžiagų, yra moksliškai ar techniškai neįmanomas; neužtikrintas pakaitalų patikimumas; bendras neigiamas poveikis aplinkai, sveikatai ir vartotojų saugai dėl pakeitimo galėtų būti didesnis negu bendras teigiamas poveikis aplinkai, sveikatai ir vartotojų saugai.

               Be to, 5 straipsnio 1 dalyje nustatyta, kad Europos Komisija (Komisija), priimdama atskirus deleguotuosius aktus pagal RoHS 2 20 straipsnį, specialioms reikmėms skirtas EEĮ medžiagas ir komponentus įtraukia III ir IV priedų sąrašus. 5 straipsnio 3 dalyje ir V priede nustatyta paraiškų dėl išimties taikymo, atnaujinimo arba atšaukimo teikimo tvarka.

               2.KONSULTACIJOS PRIEŠ PRIIMANT AKTĄ

               Taikant 5 straipsnio 3 dalies ir V priedo nuostatas, kuriomis vadovaudamosi suinteresuotosios šalys gali teikti paraiškas taikyti medžiagų apribojimo išimtį, po RoHS 2 paskelbimo Komisija gavo daug
                  2
                prašymų taikyti naujas arba atnaujinti galiojančias išimtis.

               2014 m. spalio 7 d. Komisija gavo paraišką dėl III priedo 9.b punkto išimties atnaujinimo, susijusio su švino naudojimu šildymo, vėdinimo, oro kondicionavimo ir šaldymo (angl. – HVACR) sektoriaus šaltnešio kompresorių, kurių deklaruojama elektrinė vartojamoji galia yra tik 9 kW arba mažesnė, slydimo guoliuose.

               Siekdama įvertinti paraišką dėl išimties taikymo išimtį, Komisija pradėjo tyrimą, kad atliktų reikiamą techninį ir mokslinį paraiškos vertinimą, įskaitant aštuonių savaičių trukmės atviras
                  3
                internetines konsultacijas
                  4
                dėl paraiškos su suinteresuotosiomis šalimis. Trys suinteresuotosios šalys išreiškė aiškią paramą išimties atnaujinimui naudojant prašomą formuluotę ir trukmę. Iš pateiktų pasiūlymų gauta daugiau informacijos apie tas sritis, kuriose, kaip teigiama, išimtį taikyti būtina.

               Galutinė ataskaita, kurioje pateiktas paraiškos vertinimas, paskelbta
                  5
               ; apie tai pranešta suinteresuotosioms šalims. Projektui skirtas puslapis nurodytas interneto svetainėje „Europa“
                  6
               .

               Vėliau Komisija konsultavosi su valstybių narių pagal RoHS 2 priimamų deleguotųjų aktų ekspertų grupe. Siūlomas RoHS 2 III priedo pakeitimas kartu su visa reikiama bendrąja informacija išsiuntinėtas 2016 m. kovo 17 m. ir ekspertų paprašyta 2016 m. balandžio 19 d. susitikime pateikti pastabas dėl pasiūlymo. Ekspertų grupė vienbalsiai pritarė pasiūlymui 3 metus nuo pradinės išimties 9.b atitinkamai kategorijai galiojimo pabaigos dienos (2016 m. liepos 21 d.) taikyti išimtį švino naudojimui tam tikrų šaltnešio kompresorių slydimo guoliuose. Laikantis Geresnio reglamentavimo gairių, deleguotojo akto projektas buvo paskelbtas Geresnio reguliavimo portale keturių savaičių laikotarpiui siekiant gauti visuomenės atsiliepimų. Gauti trys atsiliepimai. Visuose juose pareikštas pritarimas deleguotojo akto priėmimui. Atlikti visi reikiami veiksmai pagal 5 straipsnio 3–7 dalis. Tarybai ir Parlamentui apie susijusius veiksmus pranešta.

               Galutinėje ataskaitoje ypač pabrėžta toliau pateikiama techninė informacija (ataskaita nurodyta išnašoje 5).

               Švinas naudojamas sandariųjų šaltnešio kompresorių guoliuose, kad nepratekėtų šaltnešis. Švinas užtikrina mažą trintį guolyje, nes jei tepimas nepakankamas (taip gali nutikti dėl tepimo alyvos tirpumo šaltnešyje), jis veikia kaip kietasis tepalas.

               Nors yra įmanoma sukurti bešvinius guolius, jie vis dar negali patikimai pakeisti švino guolių šaltnešio kompresoriuose, kurių deklaruojama elektrinė varomoji galia yra 9 kW arba mažesnė.

               Bešvinių šaltnešio kompresorių, kurių deklaruojama elektrinė varomoji galia yra 9 kW arba mažesnė, guolių patikimumo bandymai tebevykdomi ir manoma, kad jiems užbaigti reikės dar trejų metų.

               Iš 1–7 ir 10 kategorijų vertinimo rezultatų matyti, kad prašymas taikyti išimtį, susijęs su III priedo 9.b įrašu, atitinka bent vieną iš 5 straipsnio 1 dalies a punkte nurodytų susijusių kriterijų, kai formuluotė yra „Švinas, naudojamas šildymo, vėdinimo, oro kondicionavimo ir šaldymo (angl. – HVACR) įrenginių šaltnešio kompresorių su sandariu sriegiu, kurių deklaruojama elektrinė varomoji galia yra 9 kW arba mažesnė, slydimo guoliuose“, todėl atnaujinimas pagrįstas, jei išimtis bus taikoma tik stambiems namų apyvokos prietaisams (t. y., I priedo 1 kategorijai). Kadangi minėtose taikymo srityse šiuo metu nėra pakankamai patikimų alternatyvų ir artimiausiu metu jų rinkoje sulaukti nesitikima, taip pat atsižvelgiant į sektoriui būdingą inovacijų tempą, manoma, kad trejų metų išimties galiojimo laikotarpis neturės neigiamo poveikio inovacijoms. Kitoms nei 1–7 ir 10 kategorijoms esama išimtis lieka galioti 5 straipsnio 2 dalyje nustatytą laikotarpį. Taikant konkrečią išimtį nebus susilpninta Reglamente (EB) Nr. 1907/2006 (REACH) numatyta aplinkos ir sveikatos apsauga, kaip numatyta Direktyvos 2011/65/ES 5 straipsnyje.

               3.DELEGUOTOJO AKTO TEISINIAI ASPEKTAI

               Siūlomu aktu suteikiama Direktyvoje 2011/65/ES nustatyto medžiagų naudojimo apribojimo  išimtis, kuria leidžiama šviną naudoti specialioms reikmėms.

               Siūloma priemonė – deleguotoji direktyva, kaip numatyta Direktyvoje 2011/65/ES, visų pirma jos 5 straipsnio 1 dalies a punkte.

               Siūlomo akto tikslas – laikantis RoHS 2 nuostatų ir sąlygų bei joje numatyta tvarka priderinant III ir IV priedus prie mokslo ir technikos pažangos, užtikrinti teisinį tikrumą ir darnias rinkos sąlygas elektros ir elektroninės įrangos gamintojams leidžiant specialioms reikmėms naudoti draudžiamas medžiagas.

               Pagal proporcingumo principą šia priemone neviršijama to, kas būtina nurodytam tikslui pasiekti.

               Pasiūlymas ES biudžetui poveikio neturi.

               KOMISIJOS DELEGUOTOJI DIREKTYVA (ES) .../…

               2017 03 13

               kuria, derinant prie technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl išimties, kuria leidžiama naudoti šviną tam tikrų šaltnešio kompresorių slydimo guoliuose

               (Tekstas svarbus EEE)

               EUROPOS KOMISIJA,

               atsižvelgdama į Sutartį dėl Europos Sąjungos veikimo,

               atsižvelgdama į 2011 m. birželio 8 d. Europos Parlamento ir Tarybos direktyvą 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo
                  7
               , ypač į jos 5 straipsnio 1 dalies a punktą,

               kadangi:

               (1)Direktyva 2011/65/ES draudžiama naudoti šviną rinkai pateikiamoje elektros ir elektroninėje įrangoje;

               (2)švinas naudojamas sandariųjų šaltnešio kompresorių guoliuose, kad nepratekėtų šaltnešis. Švinas užtikrina mažą trintį guolyje, nes jei tepimas nepakankamas, jis veikia kaip kietasis tepalas;

               (3)nors yra įmanoma sukurti bešvinius guolius, jie vis dar negali patikimai pakeisti švino guolių šaltnešio kompresoriuose, kurių deklaruojama elektrinė varomoji galia yra 9 kW arba mažesnė;

               (4)todėl švinui, naudojamam šildymo, vėdinimo, oro kondicionavimo ir šaldymo (angl. – HVACR) įrenginių šaltnešio kompresorių su sandariu sriegiu, kurių deklaruojama elektrinė varomoji galia yra 9 kW arba mažesnė, slydimo guoliuose, iki 2019 m. liepos 21 d. turėtų būti taikoma draudimo naudoti išimtis. Atsižvelgiant į šildymo, vėdinimo, oro kondicionavimo ir šaldymo įrenginių inovacijų ciklą, mažai tikėtina, kad išimties taikymo trukmė turės neigiamą poveikį inovacijoms;

               (5)todėl Direktyva 2011/65/ES turėtų būti atitinkamai iš dalies pakeista,

               PRIĖMĖ ŠIĄ DIREKTYVĄ:

               1 straipsnis

               Direktyvos 2011/65/ES III priedas iš dalies keičiamas kaip nurodyta šios direktyvos priede.

               2 straipsnis

               1.Valstybės narės ne vėliau kaip iki [data – -12 mėnesių po šios direktyvos įsigaliojimo] priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.

               Tas nuostatas jos taiko nuo [data – -12 mėnesių po šios direktyvos įsigaliojimo].

               Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.

               2.Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.

               3 straipsnis

               Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.

               4 straipsnis

               Ši direktyva skirta valstybėms narėms.

               Priimta Briuselyje, 2017 03 13

                     Komisijos vardu

                     Pirmininkas
                     Jean-Claude JUNCKER

                     (1)
                  OL L 174, 2011 7 1, p. 88.

                     (2)
                  Sąrašas pateikiamas adresu
                  http://ec.europa.eu/environment/waste/rohs_eee/adaptation_en.htm

                     (3)
                  Suinteresuotųjų šalių, su kuriomis konsultuotasi, sąrašas reguliariai atnaujinamas ir tvarkomas; jame yra pramonės organizacijų, gamintojų ir tiekėjų, perdirbėjų, vartotojų asociacijų, NVO, akademinių bendruomenių, valstybių narių atstovų ir kitų.

                     (4)

                  Konsultacijų laikotarpis
                  : nuo 2015 m. balandžio 24 d. iki 2015 m. birželio 19 d.

                     (5)

                     Vertinimo ataskaita

                     (6)

                  http://ec.europa.eu/environment/waste/rohs_eee/adaptation_en.htm

                     (7)
                  OL L , , p. .

    ---documentbreak---

               PRIEDAI

               prie

               KOMISIJOS DELEGUOTOSIOS DIREKTYVOS (ES)

               kuria, derinant prie technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl išimties, kuria leidžiama naudoti šviną tam tikrų šaltnešio kompresorių slydimo guoliuose

               III priedo 9.b punktas pakeičiamas taip:

               „

                        9.b

                        Švinas, naudojamas šildymo, vėdinimo, oro kondicionavimo ir šaldymo (angl. – HVACR) įrenginių šaltnešio kompresorių slydimo guoliuose

                        Taikoma 8, 9 ir 11 kategorijoms; nustoja galioti:

                        2023 m. liepos 21 d. – 8 kategorijos medicinos prietaisams, naudojamiems in vitro diagnozei;

                        2024 m. liepos 21 d. – 9 kategorijos pramoniniams stebėjimo bei kontrolės prietaisams ir 11 kategorijai;

                        2021 m. liepos 21 d. – kitoms 8 ir 9 kategorijų pakategorėms.

                        9.b-I

                        Švinas, naudojamas šildymo, vėdinimo, oro kondicionavimo ir šaldymo (angl. – HVACR) įrenginių šaltnešio kompresorių su sandariu sriegiu, kurių deklaruojama elektrinė varomoji galia yra 9 kW arba mažesnė, slydimo guoliuose

                        Taikoma 1 kategorijai; nustoja galioti 2019 m. liepos 21 d.

               “


title: KOMISIJOS DELEGUOTOJI DIREKTYVA (ES) .../… kuria, derinant prie technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl išimties, kuria leidžiama naudoti kadmį ir šviną filtrų stiklo ir atspindžio etalonams naudojamo stiklo sudėtyje

text:
AIŠKINAMASIS MEMORANDUMAS

               1.DELEGUOTOJO AKTO BENDROSIOS APLINKYBĖS

               Šia Komisijos deleguotąja direktyva, siekiant suderinti su technikos pažanga, dėl išimties taikymo švino ir kadmio naudojimui specialioms reikmėms iš dalies keičiamas Europos Parlamento ir Tarybos direktyvos 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo (nauja redakcija)
                  1
                (toliau – RoHS 2) III priedas.

               RoHS 2 ribojamas tam tikrų pavojingų medžiagų naudojimas elektros ir elektroninėje įrangoje. RoHS 2 įsigaliojo 2011 m. liepos 21 d.

               Ribojamos medžiagos išvardytos RoHS 2 II priede; jau ribojamas švino, gyvsidabrio, kadmio, šešiavalenčio chromo, polibromintų bifenilų ir polibromintų difenileterių naudojimas, o bis(2-etilheksil)ftalato (DEHP), benzilbutilftalato (BBP), dibutilftalato (DBP), diizobutilftalato (DIBP) naudojimo apribojimas bus taikomas nuo 2019 m. liepos 22 d. RoHS 2 III ir IV prieduose išvardytos elektros ir elektroninės įrangos (EEĮ) medžiagos ir komponentai, skirti specialiosioms reikmėms, kuriems išimties tvarka netaikomas RoHS 2 4 straipsnio 1 dalyje nustatytas medžiagų naudojimo apribojimas.

               5 straipsnyje numatyta III ir IV priedų derinimo su mokslo ir technikos pažanga galimybė (išimčių įtraukimo, atnaujinimo, keitimo ir išbraukimo). Remiantis 5 straipsnio 1 dalies a punktu, kad išimtys būtų įtrauktos į III ir IV priedus, jų įtraukimas turi neturėti neigiamos įtakos aplinkos ir sveikatos apsaugos lygiui, numatytam Reglamente (EB) Nr. 1907/2006 ir turi būti įvykdyta bent viena iš toliau nurodytų sąlygų: jų eliminavimas, konstrukcijos pakeitimas arba pakeitimas medžiagomis arba sudedamosiomis dalimis, kurioms nereikia II priede nurodytų medžiagų, yra moksliškai ar techniškai neįmanomas; neužtikrintas pakaitalų patikimumas; bendras neigiamas poveikis aplinkai, sveikatai ir vartotojų saugai dėl pakeitimo galėtų būti didesnis negu bendras teigiamas poveikis aplinkai, sveikatai ir vartotojų saugai.

               Be to, 5 straipsnio 1 dalyje nustatyta, kad Europos Komisija (Komisija), priimdama atskirus deleguotuosius aktus pagal 20 straipsnį, specialioms reikmėms skirtas EEĮ medžiagas ir komponentus įtraukia III ir IV priedų sąrašus. 5 straipsnio 3 dalyje ir V priede nustatyta paraiškų dėl išimties taikymo, atnaujinimo arba atšaukimo teikimo tvarka.

               2.KONSULTACIJOS PRIEŠ PRIIMANT AKTĄ

               Taikant 5 straipsnio 3 dalies ir V priedo nuostatas, kuriomis vadovaudamosi suinteresuotosios šalys gali teikti paraiškas dėl medžiagų naudojimo apribojimo išimties taikymo, po RoHS 2 paskelbimo Komisija gavo daug
                  2
                prašymų taikyti naujas arba atnaujinti galiojančias išimtis.

               2014 m. lapkričio 11 d. Komisija gavo paraišką dėl III priedo 13.b punkto išimties atnaujinimo, susijusio su kadmio ir švino naudojimu filtrų stiklo ir atspindžio etalonams naudojamo stiklo sudėtyje.

               Siekdama įvertinti paraišką dėl išimties taikymo, Komisija pradėjo tyrimą, kad atliktų reikiamą techninį ir mokslinį paraiškos vertinimą, įskaitant aštuonių savaičių trukmės atviras–
                  3
                internetines konsultacijas
                  4
                dėl paraiškos su suinteresuotosiomis šalimis. Per konsultacijas su suinteresuotosiomis šalimis gautos penkios nuomonės, susijusios su kadmio ir švino naudojimu atspindžio etalonuose, su 39 išimtimi, su tam tikrais optiniais įrenginiais, kurių pagrindas 13.b išimtis ir kurie reikalingi norint užtikrinti, kad medicinos srities diagnozės būtų teisingos, taip pat su įvairių kategorijų galiojimo trukme. Trys suinteresuotosios šalys išreiškė paramą išimties atnaujinimui naudojant prašomą formuluotę ir trukmę.

               Galutinė ataskaita, kurioje pateiktas paraiškos vertinimas, paskelbta
                  5
               ; apie tai pranešta suinteresuotosioms šalims. Projektui skirtas puslapis nurodytas interneto svetainėje „Europa“
                  6
               .

               Vėliau Komisija konsultavosi su valstybių narių pagal RoHS 2 priimamų deleguotųjų aktų ekspertų grupe. Siūlomas RoHS 2 III priedo pakeitimas kartu su visa reikiama bendrąja informacija išsiuntinėtas 2016 m. kovo 17 m. ir ekspertų paprašyta 2016 m. balandžio 19 d. susitikime pateikti pastabas dėl pasiūlymo. Ekspertų grupė vienbalsiai pritarė pasiūlymui 5 metus taikyti išimtį švino ir (arba) kadmio naudojimui įvairiuose optinio stiklo įrenginiuose, priskiriamuose 1–7 ir 10 kategorijoms. Laikantis Geresnio reglamentavimo gairių, deleguotojo akto projektas buvo paskelbtas Geresnio reguliavimo portale keturių savaičių laikotarpiui siekiant gauti visuomenės atsiliepimų. Gauti trys atsiliepimai. Visuose juose pareikštas pritarimas deleguotojo akto priėmimui. Atlikti visi reikiami veiksmai pagal 5 straipsnio 3–7 dalis. Tarybai ir Parlamentui apie visus susijusius veiksmus pranešta.

               Galutinėje ataskaitoje ypač pabrėžta toliau pateikiama techninė informacija (ataskaita nurodyta išnašoje 5).

               Optinio filtro stiklai, kurių sudėtyje yra kadmio ir (arba) švino, naudojami labai įvairiuose įvairių rūšių elektros ir elektroninės įrangos įrenginiuose. Kadmio yra kelete optinio filtro stiklų rūšių, o švino yra tik kai kuriuose. Tiek kadmis, tiek švinas naudojami todėl, kad juos naudojant išgaunama unikalių optinių savybių, kaip antai aiški ribinė linija matomoje spektro dalyje, kuri nepriklauso nuo žiūrėjimo kampo.

               Dauguma stiklo, kurio sudėtyje yra kadmio ir (arba) švino, alternatyvų tokios aiškios ribinės bangų ilgio linijos nerodo. Interferencinių filtrų ribinės linijos yra aiškios, tačiau esant bangų ilgiui, kuriame jos atsiranda, matymas priklauso nuo žiūrėjimo kampo, todėl daug kuriuose įrenginiuose tokie filtrai netinka. Nors yra įvairių pakeitimo būtų, pakaitalai ne visuose įrenginiuose sukuria aiškias ribines linijas. Tais retais atvejais, kai teigiama, kad yra šiuo aspektu pakankamai veiksmingų alternatyvų, naudojamos medžiagos yra pernelyg jautrios naudojimo aplinkos sąlygoms (pvz., karščiui arba UV spinduliams), todėl nėra tokio paties patikimumo.

               Tad nors yra alternatyvų, kurias galima panaudoti kai kuriuose įrenginiuose, daugeliui kitų įrenginių, kaip antai su kadmio junginiais lydyto spalvoto stiklo filtrams arba metalo jonais dažyto optinio stiklo filtrams, tinkamų alternatyvų vis dar nėra.

               Rasti tokiems įrenginiams tinkamų alternatyvų yra sudėtinga ir ilgai trunka, todėl manoma, kad pagrįsta 1–7 ir 10 kategorijoms taikyti 5 metų laikotarpį.

               Iš 1–7 ir 10 kategorijų vertinimo rezultatų matyti, kad prašymas taikyti išimtį, susijęs su III priedo 13.b įrašu, atitinka bent vieną iš 5 straipsnio 1 dalies a punkte nurodytų susijusių kriterijų, kai formuluotė yra tokia, kaip šios direktyvos priede, taigi, atnaujinimas yra pagrįstas. Kadangi minėtose taikymo srityse šiuo metu nėra pakankamai patikimų alternatyvų ir artimiausiu metu jų rinkoje sulaukti nesitikima, taip pat atsižvelgiant į sektoriui būdingą inovacijų tempą, manoma, kad penkerių metų išimties galiojimo laikotarpis neturės neigiamo poveikio inovacijoms. Kitoms nei 1–7 ir 10 kategorijoms esama išimtis lieka galioti 5 straipsnio 2 dalyje nustatytą laikotarpį. Taikant konkrečią išimtį nebus susilpninta Reglamente (EB) Nr. 1907/2006 (REACH) numatyta aplinkos ir sveikatos apsauga, kaip numatyta Direktyvos 2011/65/ES 5 straipsnyje.

               3.DELEGUOTOJO AKTO TEISINIAI ASPEKTAI

               Siūlomu aktu suteikiama medžiagų apribojimo pagal Direktyvą 2011/65/ES išimtis švino ir (arba) kadmio naudojimui specialioms reikmėms.

               Siūloma priemonė – deleguotoji direktyva, kaip numatyta Direktyvoje 2011/65/ES, visų pirma jos 5 straipsnio 1 dalies a punkte.

               Siūlomo akto tikslas – laikantis RoHS 2 nuostatų ir sąlygų bei joje numatyta tvarka priderinant III ir IV priedus prie mokslo ir technikos pažangos, užtikrinti teisinį tikrumą ir darnias rinkos sąlygas elektros ir elektroninės įrangos gamintojams leidžiant specialioms reikmėms naudoti draudžiamas medžiagas.

               Pagal proporcingumo principą šia priemone neviršijama to, kas būtina nurodytam tikslui pasiekti.

               Pasiūlymas ES biudžetui poveikio neturi.

               KOMISIJOS DELEGUOTOJI DIREKTYVA (ES) .../…

               2017 03 13

               kuria, derinant prie technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl išimties, kuria leidžiama naudoti kadmį ir šviną filtrų stiklo ir atspindžio etalonams naudojamo stiklo sudėtyje

               (Tekstas svarbus EEE)

               EUROPOS KOMISIJA,

               atsižvelgdama į Sutartį dėl Europos Sąjungos veikimo,

               atsižvelgdama į 2011 m. birželio 8 d. Europos Parlamento ir Tarybos direktyvą 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo
                  7
               , ypač į jos 5 straipsnio 1 dalies a punktą,

               kadangi:

               (1)Direktyva 2011/65/ES draudžiama šviną ir kadmį naudoti rinkai teikiamoje elektros ir elektroninėje įrangoje;

               (2)optinio filtro stiklai, kurių sudėtyje yra kadmio arba švino, naudojami labai įvairiuose įvairių rūšių elektros ir elektroninės įrangos įrenginiuose. Tiek kadmis, tiek švinas naudojami todėl, kad juos naudojant išgaunama unikalių optinių savybių, kaip antai aiški ribinė linija matomoje spektro dalyje, kuri nepriklauso nuo žiūrėjimo kampo;

               (3)nors yra įvairių pakeitimo būtų, pakaitalai ne visuose įrenginiuose sukuria aiškias ribines linijas; tais retais atvejais, kai teigiama, kad yra šiuo aspektu pakankamai veiksmingų alternatyvų, naudojamos medžiagos yra pernelyg jautrios naudojimo aplinkos sąlygoms, todėl nėra pakankamai patikimos;

               (4)šia prasme alternatyvos dar nėra tinkamos naudoti daugelyje įrenginių ir rasti alternatyvų šiems įrenginiams sudėtinga ir ilgai trunka, todėl 1–7 ir 10 kategorijoms pagrįsta taikyti penkerių metų laikotarpį;

               (5)todėl 1–7 ir 10 kategorijų prietaisų atveju draudimo naudoti išimtis tam tikrų optinių filtrų stiklui, kurio sudėtyje yra kadmio ir (arba) švino, turėtų būti taikoma iki 2021 m. liepos 21 d. Atsižvelgiant į elektros ir elektroninės įrangos, kuriai taikoma išimtis, inovacijų ciklą, mažai tikėtina, kad išimties taikymo trukmė turės neigiamą poveikį inovacijoms;

               (6)todėl Direktyva 2011/65/ES turėtų būti atitinkamai iš dalies pakeista,

               PRIĖMĖ ŠIĄ DIREKTYVĄ:

               1 straipsnis

               Direktyvos 2011/65/ES III priedas iš dalies keičiamas kaip nurodyta šios direktyvos priede.

               2 straipsnis

               1.Valstybės narės ne vėliau kaip iki [data – -12 mėnesių po šios direktyvos įsigaliojimo] priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.

               Tas nuostatas jos taiko nuo [data – -12 mėnesių po šios direktyvos įsigaliojimo].

               Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.

               2.Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.

               3 straipsnis

               Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.

               4 straipsnis

               Ši direktyva skirta valstybėms narėms.

               Priimta Briuselyje, 2017 03 13

                     Komisijos vardu

                     Pirmininkas
                     Jean-Claude JUNCKER

                     (1)
                  OL L 174, 2011 7 1, p. 88.

                     (2)
                  Sąrašas pateikiamas adresu
                  http://ec.europa.eu/environment/waste/rohs_eee/adaptation_en.htm

                     (3)
                  Suinteresuotųjų šalių, su kuriomis konsultuotasi, sąrašas reguliariai atnaujinamas ir tvarkomas; jame yra pramonės organizacijų, gamintojų ir tiekėjų, perdirbėjų, vartotojų asociacijų, NVO, akademinių bendruomenių, valstybių narių atstovų ir kitų.

                     (4)

                  Konsultacijų laikotarpis
                  : nuo 2015 m. balandžio 24 d. iki 2015 m. birželio 19 d.

                     (5)

                     Vertinimo ataskaita

                     (6)

                  http://ec.europa.eu/environment/waste/rohs_eee/adaptation_en.htm

                     (7)
                  OL L , , p. .

    ---documentbreak---

               PRIEDAS

               prie

               XXX KOMISIJOS DELEGUOTOSIOS DIREKTYVOS (ES)

               kuria, derinant prie technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl išimties, kuria leidžiama naudoti kadmį ir šviną filtrų stiklo ir atspindžio etalonams naudojamo stiklo sudėtyje

               III priedo 13.b punktas pakeičiamas taip:

               „

                        13.b

                        Kadmis ir švinas, esantis filtrų stiklo ir atspindžio etalonams naudojamo stiklo sudėtyje

                        Taikoma 8, 9 ir 11 kategorijoms; nustoja galioti:

                        2023 m. liepos 21 d. – 8 kategorijos medicinos prietaisams, naudojamiems in vitro diagnozei;

                        2024 m. liepos 21 d. – 9 kategorijos pramoniniams stebėjimo bei kontrolės prietaisams ir 11 kategorijai;

                        2021 m. liepos 21 d. – kitoms 8 ir 9 kategorijų pakategorėms

                        13.b-I

                        Švinas metalo jonais dažyto optinio stiklo filtruose

                        Taikoma 1–7 ir 10 kategorijoms; 1–7 ir 10 kategorijoms nustoja galioti 2021 m. liepos 21 d.

                        13.b-II

                        Kadmis su kadmio junginiais lydyto spalvoto stiklo rūšių filtruose; išskyrus reikmes, kurioms taikomas šio priedo 39 punktas

                        13.b-III

                        Kadmis ir švinas, esantis atspindžio etalonams naudojamo stiklo sudėtyje

               “